বাংলাদেশে আটকে পড়া পাকিস্তানি
আটকে পড়া পাকিস্তানি বা উদ্বাস্তু পাকিস্তানি (উর্দু: محصور پاکستانی‎‎) বলতে এমন এক অবাঙালি মুসলিম জনগোষ্ঠীকে বোঝায় যারা ১৯৪৭ সালে ভারত বিভাগের পূর্বে ভারতে থাকতো এবং ভারত বিভাগের পর তদানীন্তন বাংলা, পরবর্তীতে পূর্ব পাকিস্তানে (বর্তমান বাংলাদেশ) অভিবাসী হয়ে এসেছে। ২০০৮ সালের আগে পর্যন্ত তারা রাষ্ট্রহীন ছিল যখন ঢাকা হাইকোর্টের একটি রায় তাদেরকে বাংলাদেশী নাগরিকত্বের অধিকার প্রদান করে। এই রায় বাংলাদেশের স্বাধীনতা যুদ্ধের সময় প্রাপ্তবয়স্ক শরণার্থীদের জন্য প্রযোজ্য নয়। ২০১৫ সালের মার্চ মাসে পাকিস্তানের পররাষ্ট্র মন্ত্রণালয় বলেছে যে ১,৭০,০০০ এর ও বেশি উদ্বাস্তুকে পাকিস্তানে ফেরত পাঠানো হয়েছে এবং অবশিষ্ট 'আটকে পড়া পাকিস্তানিরা' আর তাদের দায়িত্ব নয় বরং বাংলাদেশের দায়িত্ব।